Heidi Kabel

Heidi Kabel, verehelichte Mahler (* 27. August 1914 in Hamborg; † 15. Juni 2010 in Hamborg; eegentlich Heidi Bertha Auguste Kabel) weer en vun de bekanntste düütsche Volkschauspelersche. 

 Leven un Wark 
Heidi Kabel is in dat Huus an de Groten Bleeken Nr. 30 in Hamborg, direkt tegenöver van dat Huus wo later  dat Ohnsorg-Theater drin weer, boren. Hör Vader harr een Druckeree (sien Bedriev un sien Verlag gifft dat vandaag noch), ehr Moder weer Huusfru. Se harr eenig Klaveerspelen leern sullt, harr aber kien Talent dorför.

1932 hett se bi de Nedderdüütsche Böhne vörspraaken un is nahmen wurrn. Ut dat Theater is nahst dat Ohnsorg-Theater wurrn. Dornah hett see Ünnerricht in Schauspeel nommen un hett 66 Johr up de Bühn stahn. Hör Schauspeelkarriere düer sogor 75 Johr.

1937 hett se hör Kolleeg Hans Mahler (1900-1970) heiraat. De is 1947 Baas van’t Ohnsorg-Theater wurrn un harr denn grooten Infloot um de Rullen, de Heidi Kabel spölen sull und dee. In Düütschland is Heidi Kabel denn dör de Feernseh-Sennen ut dat Ohnsorg-Theater siet 1954 wurrn. Dor wurr de aber meestens missingsch snackt, dormit dat all Lüüd in Düütschland ok verstahn kunnen.  

Ut hör Ehe mit Hans Mahler stammen dree Kinder, die Söhns Jan Rasmus Mahler (* 1938) un Heiko Mahler (* 1942) un de Dochter Heidi Mahler (* 1944), de ok Schauspelersche an’t Ohnsorg-Theater wurrn is. Heidi Kabel hett ok in hooch Öller nah jede Premiere van ehr Dochter an’t Ohnsorg-Theater ankeken. 

An Sülvesterabend 1998 hett de intüschen 84-johrig  Heidi Kabel mit en Upföhren van dat Stück „Mein ehrlicher Tag“ in’t Hamborger Kongress-Zentrum CCH mit Theaterspelen uphollen. 2003, mit 89 Johren, wurr ehr Gesundheit immer schlechter. Se truck denn in en Seniorenresidenz in Hamborg-Othmarschen. 

Ofschoons se sück siet 2002 immer mehr ut de Apenlichkeet torüchtrucken harr, hett se mit 92 Johr in Detlev Bucks Verfilmung van „Hände weg von Mississippi“ een lütten Rull an die Siet vun hör Dochter Heidi Mahler spelt.

Heidi Kabel is ok as Sängersch bekannt wurrn. Se hett en paar Schallplatten mit meest Hamborger Leeder upnommen. De bekanntesten sünd: Hammonia - Mein Hamburg, ich liebe dich, In Hamburg sagt man Tschüss, An de Eck steiht’n Jung mit’n Tüddelband, Hamburg ist ein schönes Städtchen, Tratschen, das tu ich nich, Der Junge von St. Pauli, Kleine Möwe flieg nach Helgoland un Ich bin die Oma aus dem Internet, dat letzte kennt man aber blots as Werbeslogan. 

 Theaterrullen 
Heidi Kabel hett in mehr as 250 plattdüütschen Stücken mitspölt. En Utwahl:
 Brand-Stiftung
 Der schönste Mann von der Reeperbahn (Musical)
 Der Trauschein
 Die Kartenlegerin
 Die Königin von Honolulu
 Gute Nacht Frau Engel
 Keine Leiche ohne Lilly
 Mein ehrlicher Tag
 Mein Mann, der fährt zur See
 Mudder Mews
 Ralves Carstens
 Rummelplatzgeschichten
 Schneider Nörig
 Tratsch im Treppenhaus
 Trautes Heim
 Wenn der Hahn kräht
 Willems Vermächtnis
 Verteufelte Zeiten
 Das Kuckucksei
 Frauen an Bord
 Rund um Kap Hoorn (Eine lustige Küstenfahrt)
 Die Chefin
 Ein Mann mit Charakter
 Kein Auskommen mit dem Einkommen
 Lotte spielt Lotto
 Der Lorbeerkranz
 Zwei Engel
 Die Venus von Müggensack
 Ein Mann ist kein Mann
 Oh diese Eltern
 Vater Philipp
 Der Bürgermeisterstuhl
 Frau Pieper lebt gefährlich
 Frau Sperlings Raritätenladen
 Wen du Geld hast
 Für die Katz
 Das Herrschaftkind
 Manda Voss wird 106
 Der Weiberhof

 Filmografie (Utwahl) 
 Johr Titel 1938 Ein Mädchen geht an Land 1964 Die Kartenlegerin oder Die Welt will betrogen sein, Feernsehn 1965 Das schlechte Gewissen, Feernsehn 1967 Der Winkeladvokat, Feernsehn 1968 Otto und die nackte Welle 1968 Die Kartenlegerin, Feernsehn 1969 Auf der Reeperbahn nachts um halb eins 1969 Klein Erna auf dem Jungfernstieg 1971 Zwanzig Mädchen und ein Pauker: Heute steht die Penne kopf 1972 Das Herrschaftskind, Feernsehn 1972 Kleinstadtbahnhof, Feernsehreeg 1972 Grün ist die Heide 1974 Für die Katz, Feernsehn 1978 Willems Vermächtnis, Feernsehn 1979 Aktion Abendsonne, Feernsehn 1985 ...Erbin sein - dagegen sehr, Feernsehreeg 1985 Der Sonne entgegen, Feernsehreeg 1990 Heidi und Erni, Feernsehreeg 1992 Mutter und Söhne, Feernsehn 1993 Manda Voss wird 106, Feernsehn 1995 Theaterdonner, Feernsehn 1996 Die Ohnsorgs, Feernsehreeg 1997 Mein ehrlicher Tag, Feernsehn 1997 Frau Sperlings Raritätenladen, Feernsehn 2007 Hände weg von Mississippi

 Videoclips 
 Das Lied des Nordens, Noorddüüsche Rundfunk Hamborg (2001)

Heidi Kabel weer ok faken in lütte Warffilmen för de ARD-Feernsehlotterie „Ein Platz an der Sonne“ to sehn; to’n Bispeel 1966 mit Ohnsorg-Kolleg Otto Lüthje oder 1969/70 mit Henry Vahl.

 Utteknungen 
 1967: Golden Bildschirm 
 1972: Golden Bildschirm
 1975: Golden Europa
 1981: Börgermeister-Stolten-Medaille för Kunst un Wetenschop, Hamborg 
 1982: Sülverne Maske vun de Hamborger Volksbühne
 1983: Richard-Ohnsorg-Pries 
 1984: Bambi
 1984: Biermann-Ratjen-Medaille, Hamborg 
 1985: Golden Kamera 
 1986: Sülvern Lorbeerblatt vun de Dramatiker-Union 
 1989: Ehrenmedaille för Kunst un Wetenschop, Hamborg 
 1989: Hermann-Löns-Medaille in Platin för sünnere Verdeensten üm de Volksmusik 
 1990: Bambi
 1992: Ohnsorg-Verdienstmedaille
 1993: Edelweiß vu de Tietschrift Frau im Spiegel
 1994: Ehrenkommissarin vun de Hamborger Polizei
 1997: Ehrenliddmaat bi de Hamborger Volksbühne
 2004: Ehrenliddmaat in’t Ohnsorg-Theater
 2004: Bambi

En Bundesverdeenstorden, de se kriegen sull, hett se aflehnt, wiels dat mit de hanseatische Traditschoon nich in Inklang to bringen weer.

 Weblenken 

Heidi Kabel bei filmportal.de
 Biografisches 

Kategorie:Fru
Kategorie:Schauspeler
Kategorie:Börger von Düütschland
Kategorie:Hamborg
Kategorie:Hoochdüütsch
Kategorie:Plattdüütsch
Kategorie:Boren 1914
Kategorie:Storven 2010